بئر غرس
بئر غرس مدینہ منورہ کے کنووں سے ایک کنواں تھا جو مسجدقبا کے مشرقی جانب نصف میل کے فاصلے پر ہے بئر غرس اس مقام کا نام ہے جو قبا کے قریب ہیں یہ ایک بہت بڑا کنواں جس میں کافی زائد پانی ہے اور اس کے پانی پر سبزی کی کائی غالب ہے اس میں زینہ بھی ہے جس کے ذریعے سے کنویں میں اتر جا سکتا ہے ھ میں اس کی تجدید ہوئی تھی یہ بات پایہ ثبوت کو پہنچی ہے کہ حضور صلی اللہ علیہ وسلم نے اس سے وضو کر کے بقیہ پانی کو اس میں ڈال دیا ابن حبان نقل کرتے ہیں کہ انس بن مالک رضی اللہ تعالی عنہ بئر غرس سے پانی منگواتے اور فرماتے کہ میں رسول اللہ رسول اللہ صلی اللہ علیہ وسلم کو دیکھا ہے کہ آپ اس کنوں یعنی بئر غرس کاپانی پیتے اور وضو فرماتے تھے ابراھیم بن اسماعیل بن مجمع سے روایت ہے کہ ایک دن حضور صلی اللہ علیہ وسلم نے فرمایا میں نے آج کی رات بہشت کے کنووں سے کسی کنویں پر صبح کی ہے حضور صلی اللہ علیہ وسلم صبح کو بئر غرس پر پہنچے اور وضو فرمایا لعاب مبارک ڈالا آپ کے سامنے تحفتا شہد پیش کیا گیا اس شہد کو بھی اس کنویں میں ڈال دیا ابن ماجہ سے صحیح روایت کے ساتھ بیان ہے کہ رسول خدا صلی اللہ علیہ وسلم نے وصیت فرمائی تھی کہ مجھ کو وصال کے بعد سات مشکیزے میرے کنویں بئر غرس کے پانی سے غسل دینا